TACLOBAN CITY- Patay na han makita an usa nga 65 anyos nga lalaki ha sulod mismo han iya balay ha Brgy. 38 dinhi ha syudad han Tacloban.
An mao nga lalaki nga guinkilala nga hi Mario Padua in urhi nga nakita nga sumulod han iya balay han Biyernes banda alas 12 han udto.
Naukoy daw ini ha 2nd floor han usa nga building ngan waray kaupod.
Subay ha nakaukoy ha ubos han mao nga building nga hi Maliton Albios, natigdaan daw hira han makakita hin turo hin dugo tikang han ira igbaw han balay.
Dayon naman daw nira nga guinkadto an bugto hini ngan guinsulod na guihapon an panimalay han biktima kon diin nakita nala nira ini nga nakatumba ha salog ngan duguan.
Ha pagkayana in guin-iimbestigaran pa han mga otoridad an mao nga insidente.
war_Latn war_Latn war_Latn war_Latn war_Latn war_Latn